Йордан Стубел
Овчарска торбица

chitanka.info

На овчарска торбица

кацна стрина мушица.

На листо се люлее,

па си дума и пее:

„Ех, ти, бяла душице,

ти, овчарска торбице,

като минат пастири

през зелени баири,

ще повикам Стояна

на хайдушка поляна,

да посвири с кавала,

че е пролет огряла,

че е гора листила

и е роса росила,

че е сочна тревата

и са млади стадата.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.